આ અંગે પ્રાપ્ત થતી વધુ વિગત મુજબ ૧૨ વર્ષના લાંબા અંતરાર બાદ મહાપાલિકાના સેન્ટ્રલ સ્ટોરમાં ઓડિટ હાથ ધરવામાં આવ્યું હતું જેમાં ભયંકર ગોટાળા સામે આવ્યા છે. સેન્ટ્રલ સ્ટોરમાં ૩૫૧ આઈટમોના સ્ટોકનું વિઝીકલ વેરીફીકેશન કરવામાં આવતા ૮૦ આઈટમોના સ્ટોકમાં ઘટાડો જોવા મળ્યો હતો. આટલું જ નહીં ૯૨ આઈટમોના સ્ટોકમાં વધારો જોવા મળ્યો હતો આ વધારો કેવા સંજોગોમાં થયો છે તે પણ વિચાર માંગી લેતો પ્રશ્ર્ન છે. સ્ટોરમાં બિનકાર્ડ પઘ્ધતિ અમલમાં નથી જો બિનકાર્ડ પ્રથા નિયમાનુસાર રાખવામાં આવે તો માલનો સ્ટોક ખરેખર કેટલો છે તે તુરંત અને ચોકસાઈ પૂર્વક જાણી શકાય છે.